Document ID: 32003D0614

Komisijos Sprendimas
2003 m. rugpjūčio 14 d.
perduodantis paramos, skirtos pasirengimo stojimui priemonėms žemės ūkio ir kaimo plėtros srityse Bulgarijos Respublikoje pasirengimo stojimui laikotarpiu, vadybą įgyvendinimo agentūroms
(2003/614/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EEB) Nr. 1266/1999 dėl pagalbos šalims kandidatėms derinimo pagal pasirengimo narystei strategiją ir iš dalies pakeičiantis Reglamentą (EEB) Nr. 3906/89 [1], ypač į jo 12 straipsnio 2 dalį,
atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu [2], su paskutiniais pakeitimais, padarytais Reglamentu (EB) Nr. 696/2003 [3], ypač į jo 4 straipsnio 5 ir 6 dalis,
kadangi:
(1) 2000 m. spalio 20 d. galutiniu Komisijos sprendimu [4], su pakeitimais, padarytais Reglamento (EB) Nr. 1268/1999 4 straipsnio 5 dalimi, buvo patvirtinta Bulgarijos Respublikai skirta Specialioji pasirengimo stojimui žemės ūkio ir kaimo plėtros programa (toliau - Sapard).
(2) 2000 m. gruodžio 18 d. Bulgarijos Respublikos Vyriausybė ir Komisija (Europos bendrijos vardu) pasirašė Daugiametį finansavimo susitarimą, nustatantį Sapard programos vykdymo technines, teisines ir administracines nuostatas, su pakeitimais, padarytais 2002 m. vasario 19 d. pasirašytų 2001 m. Metiniu finansavimo susitarimu, kuris galiausiai įsigaliojo 2002 m. liepos 29 d.
(3) Bulgarijos Respublikos kompetentinga institucija tam tikroms Sapard apibrėžtoms priemonėms įgyvendinti paskyrė Sapard agentūrą. Finansinėms funkcijoms pagal Sapard programos įgyvendinimo nuostatas atlikti buvo paskirtas Finansų ministerijos Nacionalinis fondas.
(4) Remdamasi nacionalinių ir sektorinių programų/projektų vadybos pajėgumo, finansinės kontrolės tvarkos ir valstybinio finansavimo struktūrų konkrečių atvejų analize, kaip numatyta Reglamento (EB) Nr. 1266/1999 12 straipsnio 2 dalyje, 2001 m. gegužės 14 d. Komisija priėmė sprendimą 2001/380/EB, perduodantį paramos, skirtos pasirengimo stojimui priemonėms žemės ūkio ir kaimo plėtros srityse Bulgarijos Respublikoje pasirengimo stojimui laikotarpiu, vadybą įgyvendinimo agentūroms [5], dėl tam tikrų Sapard numatytų priemonių.
(5) Nuo to laiko Komisija atliko papildomą analizę pagal Reglamento (EB) Nr. 1266/1999 12 straipsnio 2 dalį dėl Sapard numatytų priemonių: 1.2.1 "Didmeninės rinkos", 1.4 "Miškininkystė ir miško želdinimas žemės ūkio zonose, investicijos į miškininkystės ūkius ir prekyba miškininkystės produktais", 1.5 "Gamybos grupių įsteigimas", 2.2 "Kaimo gyvenviečių renovacija ir plėtra, kaimo palikimo ir kultūros tradicijų apsauga ir išsaugojimas", 2.3 "Kaimo infrastruktūros plėtra ir gerinimas", 3.1 "Profesinio mokymo gerinimas" ir 4.1 "Techninė parama". Komisija mano, kad ir šioms priemonėms vykdyti Bulgarijos Respublika atitinka 2000 m. birželio 7 d. Komisijos reglamento (EB) Nr. 2222/2000, nustatančio Tarybos Regla mento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles [6], su paskutiniais pakeitimais, padarytais Reglamentu (EB) Nr. 188/2003 [7], 4-6 straipsnių bei priedo nuostatas ir Reglamento (EB) Nr. 1266/1999 priede nustatytus būtiniausius reikalavimus.
(6) Todėl tiktų atisisakyti ex-ante patvirtinimo reikalavimo, minimo Reglamento (EB) Nr. 1266/1999 12 straipsnio 1 dalyje, ir decentralizavimo pagrindu perduoti Bulgarijos Respublikos Valstybiniam žemės ūkio fondui ir Finansų ministerijos Nacionalinio fondo direktoratui 1.2.1, 1.4, 1.5, 2.2, 2.3, 3.1 ir 4.1 paramos priemonių vadybą.
(7) Tačiau, kadangi Komisijos atlikti tikrinimai dėl 1.2.1, 1.4, 1.5, 2.2, 2.3, 3.1 ir 4.1 priemonių paremti visų reikiamų elementų dar neaprėpiančia sistema, Sapard programos vadybą pagal Reglamento (EB) Nr. 2222/2000 3 straipsnio 2 dalį Valstybiniam žemės ūkio fondui ir Finansų ministerijos Nacionalinio fondo direktoratui tiktų perduoti laikinai.
(8) 2003 m. liepos 3 d. Bulgarijos institucijos pasiūlė išlaidų atitikties reikalavimams taisykles, kaip numatyta Daugiamečio finansavimo susitarimo B skirsnio 4 straipsnio 1 dalyje. Komisijos prašoma priimti su tuo susijusį sprendimą.
(9) Visiškas Sapard programos vadybos perdavimas būtų galimas tik atlikus papildomus tikrinimus siekiant užtikrinti, kad sistema veikia tinkamai ir įgyvendinus bet kokias rekomendacijas, kurias Komisija gali pateikti dėl paramos vadybos perdavimo Valstybiniam žemės ūkio fondui ir Finansų ministerijos Nacionalinio fondo direktoratui,
PRIĖMĖ ŠI SPRENDIMĄ:
1 straipsnis
Atsisakoma reikalauti Komisijos ex-ante patvirtinimo dėl 1.2.1, 1.4, 1.5, 2.2, 2.3, 3.1 ir 4.1 priemonių projekto parinkimo ir rangos susitarimo su Bulgarijos Respublika, numatyto Reglamento (EB) Nr. 1266/1999 12 straipsnio 1 dalyje.
2 straipsnis
Sapard programos vadyba laikinai perduodama:
1. 1.2.1, 1.4, 1.5, 2.2, 2.3, 3.1 ir 4.1 Sapard priemonėms, apibrėžtoms Žemės ūkio ir kaimo plėtros programoje, patvirtintoje 2000 m. spalio 20 d. Komisijos sprendimu, įgyvendinti: Valstybiniam žemės ūkio fondui (Sapard agentūrai), 55 Hristo Botev bulvaras, 1040 Sofia, Bulgarija;
2. 1.2.1, 1.4, 1.5, 2.2, 2.3, 3.1 ir 4.1 priemonių finansinėms funkcijoms pagal Bulgarijos Respublikos Sapard programos įgyvendinimo nuostatas atlikti: Finansų ministerijos Nacionalinio fondo direktoratui, 102 Radkovski g., 1040 Sofia, Bulgarija.
3 straipsnis
Nepažeidžiant jokių sprendimų, suteikiančių paramą pagal Sapard programą atskiriems naudos gavėjams, taikomos 2003 m. liepos 3 d. raštu Bulgarijos Respublikos pasiūlytos išlaidų atitikties reikalavimams taisyklės.
Priimta Briuselyje, 2003 m. rugpjūčio 14 d.

Labels: 4
19
5
6
18
15